অন্যদিকে আমদানিকারক ও সিএন্ডএফ মালিকদের অনেকের অভিযোগ প্রাইভেট আইসিডিসমূহ তাদের পণ্য যথাসময়ে আইসিডিতে না নেয়ায় তারা খালাস করতে পারছে না। আবার একই চালানের ১/২টি কন্টেইনার নেয়ার পর অন্য কন্টেইনারগুলো বন্দরে পড়ে থাকায় কন্টেইনারসমূহ খালাস করা যাচ্ছে না। প্রাইভেট আইসিডিসমূহে ৩৭টি আমদানি পণ্য খালাস হয়ে থাকে। সিএন্ডএফ অ্যাসোসিয়েশনের সাধারণ সম্পাদক আলতাফ হোসেন বাচ্চু জানান, প্রাইভেট আইসিডিসমূহের পর্যাপ্ত লোকবল, ইকুইপমেন্টসহ অবকাঠামো সুবিধা না থাকায় আমদানিকারকগণ হয়রানির শিকার হচ্ছে। তিনি জানান, অধিকাংশ আইসিডি নীতিমালা ছাড়াই চলছে।